[{"text_idx": "#000000", "text": "Arhiiv kuude lo\u0303ikes: juuli 2014"}, {"text_idx": "#000004", "text": "Urmas Lennuki na\u0308idend ja lavastus \u201cVargama\u0308e unistaja\u201d on vaba Tammsaare romaani \u201cTo\u0303de ja o\u0303igus\u201d kanoonilistest painetest. Autor koos ha\u0308sti kokku ko\u0303lava trupiga jutustab selles Vargama\u0308e naiste loo. Lavastuse keskmes on Kro\u0303o\u0303t ja Mari. Kohe alguses on selge, et laval ei ole Eesti rahvale pa\u0308he kulunud Vargama\u0308e vinged vanamehed, vaid noored elu alustavad mehed ja naised. Lavastuse lo\u0303pu poole, vanadena, panevad Andres ja Mari ette prillid. Soo asemel on siis rukkipo\u0303llud ja mets."}, {"text_idx": "#000011", "text": "Ko\u0303he mo\u0303elda to\u0303esti, et su\u0308u\u0308tute inimeste valatud veri ta\u0308na me maailma valitsejatele tu\u0308hjagi ei ta\u0308henda. Ikka otsitakse so\u0303nu, korraldatakse koosolekuid, kujundatakse seisukohtasid. Mind kohutab, et inimeste tapmine kedagi mo\u0303istusele ei kutsu. Ma ei kahtle, et ko\u0303igil so\u0303dade niidito\u0303mbajatel on so\u0303pru, tuttavaid ja vaenlasi, kes neid mo\u0303istusele kutsuvad. Ei leia enam u\u0308les neid kirjasid, mida kunagi lugesin, mida kirjutas Albert Schweitzer Adolf Hitlerile. Mees, kelle maailmavaade oli aukartus Elu ees. Ta seal mu ma\u0308letamist mo\u0308o\u0308da nimetas Hitlerit so\u0303braks, isegi vennaks. Ja ometi... Stalinist on nu\u0308u\u0308d palju ra\u0308a\u0308gitud, et mis mo\u0303tlejad ja loojad teda u\u0308mbritsesid. Keegi neist ju ikka ra\u0308a\u0308kis to\u0303tt ja kutsus hullu mo\u0303istusele, aga vastus oli: so\u0308o\u0308ge sitta, intelligendid. Ja pead lendasid."}, {"text_idx": "#000012", "text": "2006. aastal lavastasid Tiit Ojasoo ja Ene-Liis Semper Haapsalu lennuva\u0308ljal \u201cKunigas Ubu\u201c. Tavaliselt irooniline Andres Keil kirjutas seepeale: \u201cHea teater na\u0308itab meile tahtmata suureline olla, \u0096 mismoodi asjad maailmas tegelikult on. Vo\u0303i vo\u0303iksid olla.\u201c Mulle ta\u0308na tundub, et see lavastus oli ajast ees. Na\u0308itas asju, nagu nad ei peaks olema, ja hoiatas, et nii vo\u0303ib minna. La\u0308kski ja hullemini. Ubu lugu, ha\u0308sti lihtsustatult, on lugu mehest, kes intriigidega vo\u0303imule saab, ja siis hakkavad pead lendama ning lo\u0303puks ta kuulutab Venemaale so\u0303ja ja pa\u0308a\u0308stab selle valla. Lavastust ma\u0308ngiti kaks aastat, ma\u0308nguruumiks Haapsalu vana Vene okupatsiooni aegne so\u0303java\u0308elennuva\u0308li, kus angaarides olid varjul ha\u0308vituslennukid. Sellised nagu ta\u0308na NATO omad A\u0308maris."}, {"text_idx": "#000017", "text": "Ko\u0303ik neli na\u0308idendit ja lavastust on su\u0308ndinud just seda ma\u0308ngukohta silmas pidades. Ko\u0303ik neli on publiku ette jo\u0303udnud Ma\u0308rt Meose eestvo\u0303tmisel teatris R.A.A.A. M."}, {"text_idx": "#000018", "text": "Tuletan meelde: 2010. aasta suvel ma\u0308ngiti Ja\u0308neda Pullitallis Uku Uusbergi kirjutatud ja lavastatud eneseleidmise lugu \u201cJo\u0303ud\u201d. Lavastus naeris delikaatsel moel va\u0308lja kauboikapitalismi ja matchokultuuri. Peaosas Ivo Uukkivi ja meeskoor. Ta\u0308nagi tiksub peas seal ko\u0303lanud Juhan Liivi luuletus, kus read \u201esa vo\u0303ta ilust viimne ilu...\u201c."}, {"text_idx": "#000020", "text": "2012: Selle suve lavastaja on Marco Layera Ts\u030ciilist. \u201eTahame luua na\u0308itema\u0308ngu, mis muudaks maailma\u201c. On lavastus maailmast eraldunud maailmaparandajatest. Tambet Kaugemaa kirjutas viimases Sirbis, et ta\u0308navuse Avignoni teatrifestivali u\u0308ks peaesineja on just seesama lavastaja. Festivalil ma\u0308ngitakse tema lavastust \u201cTulevikukujutlus\u201d. Ts\u030ciillane katkestas siis just selle lavastuse proovid, et so\u0303ita Eestisse. Lisaks suvelavastusele na\u0308itas mees samal aastal Tallinna Linnateatri talvemuinasjutu festivalil sama maailmamuutmise lavastuse hispaaniakeelset versiooni La Resintida trupi esituses."}, {"text_idx": "#000022", "text": "Uues na\u0308idendis ja lavastuses on olemas ko\u0303igi kolme eelneva lavastuse mingid kihid. On ajaloolist tolmupu\u0308hkimist, on poeetilise alatooniga kirgi, on maailma muutmise soovid. \u201cImede aasta\u201d on muu hulgas eriline na\u0308idend ja lavastus sellepa\u0308rast, et puudutab \u2010 ja ma siin ei liialda, ko\u0303iki eestlasi. Jah, just, nii vanemaid kui nooremaid. Ime on seegi, et meist, so\u0303ja jalgu ja\u0308a\u0308nud rahavakillust, kahe suurriigi hullude juhtide maailmavalitsemise ka\u0308piknukkudeks sattunud inimestest on saanud vaba riik ja rahvas. No nii, nu\u0308u\u0308d olen komistanud so\u0303na \u201cime\u201d otsa taas teatrist ra\u0308a\u0308kides. Ennast parandades tahan o\u0308elda, et imede su\u0308ndimine on mu jaoks enamasti ta\u0308iesti reaalsel po\u0303hjal. O\u0303nne, jah, peab selles su\u0308nnis ka olema."}, {"text_idx": "#000023", "text": "Ja\u0308nedal ma\u0308ngitakse hetkel hea kirjaniku va\u0308ga head na\u0308idendit. Lavastab tippvormis ja ainult ennast puudutavaid tekste lavastav Madis Kalmet. Lavastaja ei va\u0308a\u0308na materjali ja na\u0308itlejaid va\u0308lja, vaid annab nappide va\u0308rvidega su\u0308ndivale va\u0308ge juurde. Ja sisuliselt on samas engergiavoos lavastuse valguskunstnik Priidu Adlas ja muusikaline kujundaja Peeter Konovalov. Eriti kihvtiks teeb lavastuse see, et keegi meekonnast ei kasuta oma to\u0308o\u0308s pakse va\u0308rve, napp ja ta\u0308pne vormistus laseb igavikulistel asjadel publiku peadesse pa\u0308rale jo\u0303uda."}, {"text_idx": "#000024", "text": "Ses loos ja lavastuses puudub loosunglikkus. U\u0308ks tahk loo paljudest kihtides, u\u0308le mere minemine \u2010 on see va\u0308ljapa\u0308a\u0308s vo\u0303i po\u0303genemine... kas ja millal tullakse tagasi. Mis on o\u0303igem, minna ja\u0308a\u0308da, vo\u0303idelda... ? Nagu ta\u0308nagi. Ja siis seisab u\u0308ks tegelastest, Liina keset so\u0308ega joonistatud ringi, et teha o\u0303ige valik."}, {"text_idx": "#000025", "text": "Teatris on ko\u0303ige ta\u0308htsamad na\u0308itlejad"}, {"text_idx": "#000026", "text": "Minu arvates teevad kolm noort meest Ja\u0308nedal oma seni parimad na\u0308itlejato\u0308o\u0308d teatris. Helgur Rosenthal avab vaesuset va\u0308lja ihkava kommunistipoisi elu, vihkamised ja ellusuhtumise nii, et tema ja teiste selliste poiste elule kaasa mo\u0303tlema ja tundma hakkad. Hendrik Kalmet teeb rolli, kus rikkamast keskkonnast pa\u0308rit kunstnik so\u0303jas oma talendis ja kunsti u\u0308limuslikkuses kahtleb. Suure rolli teeb ka Tarvo So\u0303mer, ta loodud kujus on seda lihtsameelsust, elujanu ja eluusku, mis ta\u0308nagi lootust annab me elluja\u0308a\u0308miseks."}, {"text_idx": "#000027", "text": "Ja siis muidugi Mari-Liis Lill. Ma olen meelega va\u0308ltinud na\u0308itejato\u0308o\u0308dest ra\u0308a\u0308kides so\u0303na arhetu\u0308u\u0308bid, ei leia eestikeelset vastet. Aga seda, et ko\u0303iki osalisi ses na\u0308idendis ja laval saab vo\u0303tta lisaks pisikestele karakterist la\u0308htuvatele detailita\u0308psustele ka kui me rahva koondkujusid, on selge. Mari-Liis Lill ma\u0308ngib naist, noort naist nagu ta ise. Sellist, kes on vo\u0303imeline armuma ja armastama. Ja kusagil on ta ma\u0308ngitud naises olemas see jo\u0303ud, mis kahtlusteta on pa\u0308a\u0308stev. Naiselik esiemade tarkus, mis kriisiolukordades ellu ja\u0308a\u0308da aitab, endal, naistel ja rahval. Ja see ko\u0303ik on tehtud \u2010 ma vist eespool juba u\u0308tlesin seda, aga kordan meelega, maitsekalt ja elusalt. Na\u0308itlejad ma\u0308ngivad ajaloo elusaks. Ja eraldi ma\u0308rgitav on ka tegelaste ra\u0308a\u0308gitav ilus keel."}, {"text_idx": "#000028", "text": "Vahest ko\u0303ige rohkem kahju on, et Hans Kaldoja ma\u0308ngitud vanaperemehi enam pole. Vo\u0303i on ja me ei oska neid ma\u0308rgata?"}, {"text_idx": "#000030", "text": "\u201eImede aasta\u201d esietendus oli laulupeo avakontserdiga u\u0308hel ajal. Mul on tunne, et Ja\u0308nedal ja laulukaare all ko\u0303neldi u\u0308hes keeles."}, {"text_idx": "#000031", "text": "Ka pa\u0308a\u0308sukesed on Ja\u0308neda lavastuses kohal nagu ko\u0303igil eelnevatelgi kordadel, mis siis, et seekord pisut teatraalsemal moel."}, {"text_idx": "#000036", "text": "Esietendus 5. juuli 2014 Ja\u0308neda Pullitallis"}, {"text_idx": "#000040", "text": "Kas lavastaja soovil vo\u0303i oma sisetunde ajel komistab Tarvo ma\u0308ngitud Juss oma kirgliku paatoslikuks la\u0308inud jutu keskel Saksa seljakoti otsa, vo\u0303tab toone maha ja ja\u0308tkab nii, et seda ko\u0303ike on saalis valus kuulata."}, {"text_idx": "#000041", "text": "Meie ta\u0308nase loo peategelane on niisiis pildistamas ja mina Ja\u0308neda lossi Idatrepil no\u0303utu. Nad tulevad tagasi ja Tarvo ra\u0308a\u0308gib Svenile Hamletist. \u201cMa olen oma Hamleti a\u0308ra teinud. Kui 18 aastat tagasi augustis Rakvere teatrisse tulime, ma\u0308ngisime \u201cShakespeare kogutud teoseid\u201d. Seal terve teise vaatuse ma\u0308ngisin Hamletit. No\u0303nda, et minu Hamlet on tehtud...\u201d"}, {"text_idx": "#000042", "text": "Mina ku\u0308sin (ja hiljem diktofonist kuulen, kuidas mu ha\u0308a\u0308l va\u0308riseb): On sul juhtunud, et tekst la\u0308heb laval etendusel meelest a\u0308ra?"}, {"text_idx": "#000045", "text": "Enamasti sellistel puhkudel tead, et on sinu tekst ja ei meenu, aga vahel partnerid la\u0308hevad na\u0308rvi, sina mitte, sest arvad, et nii peabki olema. Mo\u0303nikord sigineb lavale vaikus. Mo\u0303tled, et miks, et a\u0308kki ongi minu tekst... Neli repliiki edasi saad aru, et oled selle u\u0308tlemata ja\u0308tnud. Ma ei la\u0308he va\u0308ga na\u0308rvi sellest. Vo\u0303iks ju minna, sest siis a\u0308kki tuleks lahendus kiiremini. Aju hakkaks kiiremini to\u0308o\u0308le. Kui ei la\u0308he na\u0308rvi, siis seisadki nagu post ja ootad."}, {"text_idx": "#000048", "text": "5. juulil esietendub Ja\u0308nedal Pulli tallis u\u0308henduse R.A.A.A.M neljas lavastus siin, Tiit Aleksejevi uus na\u0308idend \u201cImede aasta\u201d."}, {"text_idx": "#000049", "text": "Heinz Valk ra\u0308a\u0308kis hiljuti KUKU klubi raamatuesitlusel, kuidas kuueku\u0308mnendate alguses istusid klubi keldris u\u0308he laua taga Teises maailmaso\u0303jas saksa mundrit kandnud ja vene mundrit kandnud kunstnikud ja vo\u0303tsid so\u0303bralikult viina. Ei olnud erand, et samas lauas istus KGB nuhk, kes kunstnikele ra\u0308igeid Stalini anekdoote jutustas. Naerdi koos ja nuteti."}, {"text_idx": "#000050", "text": "Samal esitlusel Mart Juure ku\u0308simusele: millal kirjute elusaatustega kunstnikkond KUKUs ka\u0308imise ja\u0308rele ja\u0308ttis, vastas Heinz Valk, et kusagil u\u0308heksaku\u0308mnendate algul, kui ruumide uued omanikud viina hinna kolmekordseks keevitasid."}, {"text_idx": "#000054", "text": "Tere sobrama Teatritaskus! Teatritasku on koht, kuhu igau\u0308ks vo\u0303ib torgata so\u0303rme ja anda ka\u0308e. Teatritasku on koht, kus elu saab kokku teatriga. Teatritaskus on Raplamaa ajalehe Na\u0308daline kunagine lisa Teatriku\u0308ljed. Teatriku\u0308ljed on ilmunud 2006. aasta algusest ja tasapisi vo\u0303iks taskupo\u0303hjast leida ko\u0303ik seniilmunud ja just ilmuvad lood. Monoloogid, dialoogid, intervjuud... ko\u0303ik eesma\u0308rgil, et taskupo\u0303hja tekiks teatripilt. Ehk saab siit isegi vastuse, miks teater on, mis teater on? Tasku ta\u0308ieneb ajas. Ja kui sa juba siin ka\u0308id, siis kirjuta ka midagi! Eesriie avaneb."}, {"text_idx": "#000055", "text": "Teatritasku on koht, kuhu igau\u0308ks vo\u0303ib torgata so\u0303rme ja anda ka\u0308e. Teatritasku on koht, kus elu saab kokku teatriga. Teatritaskus on Raplamaa ajalehe Na\u0308daline kunagine lisa Teatriku\u0308ljed."}, {"text_idx": "#000056", "text": "Teatriku\u0308ljed on ilmunud 2006. aasta algusest ja tasapisi vo\u0303iks taskupo\u0303hjast leida ko\u0303ik seniilmunud ja just ilmuvad lood. Monoloogid, dialoogid, intervjuud... ko\u0303ik eesma\u0308rgil, et taskupo\u0303hja tekiks teatripilt. Ehk saab siit isegi vastuse, miks teater on, mis teater on? Tasku ta\u0308ieneb ajas. Ja kui sa juba siin ka\u0308id, siis kirjuta ka midagi!"}]